Баликчи́ (; букв. – „рибар“) е град в Исъккулска област, Киргизстан. Разположен е на западния бряг на езерото Исък Кул, на 128 km югоизточно от столицата Бишкек. Градът е крупен промишлен и транспортен център (селскостопански център, обработване на вълна, воден транспорт, железопътен терминал и пътен възел) по съветско време, но губи икономическата си основа след разпадането на СССР и последвалото затваряне на почти всичките си производства. Към 2009 г. население му е 42 875 души.